KONGERIGET HAWAIʻI
Keōuakūʻahuʻula,
alle, der afviste dig, skal kaste sig for dine fødder.
Du bakkes op af ildens gudindes overnaturlige kræfter.
Vulkanen vågner i vrede over den uret, der er gjort dig, min høvding.
Hvis du vil have dem, kaster jeg mine mænd
og mit distrikt ind i kampen mod Kamehameha.
Du støttede ikke Kaʻū, da kongen døde.
Jeg tog fejl.
Jeg blev forrådt.
Hvordan vil du råde bod på det?
Jeg tilbyder beskyttelse fra mine guders vrede.
Hvad tilbyder du mig?
Denne kølle hedder Hilo koa.
Den blev udskåret på Hanakahis tid.
Mit folks mana er indeholdt i den.
Det var ikke mig, der gjorde det her. Du gjorde det mod dig selv.
Hvad vil du nu give?
Dine tænder.
Tilbyd overhøvdingen dine tænder.
Køllen hører til i din familie, så den kan dræbe vores fjende.
Men glem aldrig igen, hvem du knæler for.
Før ham bort.
Keōuakūʻahuʻula.
Din fars gud.
Ildens gudinde bakker dig op.
Ingen vil nægte dig din plads.
Kaʻiana a ʻAhuʻula.
Du er kommet til os som et barn af Maui.
Men med denne halskæde af elfenben
beder jeg dig om...
...at stå i spidsen for min hær...
...som krigshøvding.
Uanset hvor i verden du drager hen...
...vil du altid have et hjem her hos os.
Det er kommet os for øre,
at Hilo-distriktet har sluttet sig til Keōua.
Men de vil blive nedkæmpet
af vores krigshøvding.
De vil overgive sig i mødet med de rødmundede våben
og Kūs tordenrøst.
Så er kongeriget vores.
Er I enige?
Ja.
Hun er her.
Kaʻahumanu.
Kom.
Inden slaget har jeg truffet en beslutning, som alle skal høre.
Fra denne dag
bliver Kaʻahumanu en del af mit råd,
og hun skal rådgive mig i alle kongerigets anliggender.
Det er min beslutning.
Lad alle mine høvdinge høre den.
Vi angriber i morgen...
...så rådslagningen er nu hævet.
Du ser verden på en måde, vi ikke gør.
Vis os hvordan.
Klar!
Og fyr!
Genlad og fyr!
Godt. Rengør og klargør dem.
Beholdningen er god. Selv efter træningen.
Hvad tænker du på?
Er du nervøs?
Nej.
Gør det dig slet ikke nervøs?
Nej.
Hvad med dig?
At påstå andet ville være løgn.
Men... frygten påvirker mig ikke længere som førhen.
Hvad betyder det?
Jeg var i livsfare dagligt, inden jeg stak af.
Det var frygten for døden, der holdt mig i gang,
for jeg vidste, at jeg kunne blive fanget når som helst.
Men nu har jeg det godt.
Hvad har ændret sig?
Jeg lærte at skyde.
Nu er det mig, der har en musket.
I morgen kæmper vi mod guder og mænd for at skabe et kongerige.
Du skal vide, at uanset hvad der sker med mig, er det her dit hjem.
Din familie er her.
Ikke mere flugt.
Du har hjemme her, længe efter at jeg er væk.
Lige nu virker de harmløse.
De skaber død og ødelæggelse, som du aldrig har set det før.
Jeg har altid kæmpet ved din side.
Men jeg kan ikke gå i kamp med noget usagt imellem os.
Jeg troede, du var død.
Det troede vi alle.
Vi ventede i uvished.
Vi spekulerede på, om du led. Om vi kunne redde manaen i dine knogler.
Det ødelagde os.
Jeg søgte trøst hos Kūpuohi.
Og hun hos mig.
Det er mit livs største skam.
Men jeg elsker hende.
Jeg forrådte dig, Kaʻiana.
Du gjorde ikke noget galt mod en død bror.
Men nu er jeg her, og jeg kan ikke klare Keōua uden min familie.
KONGERIGET OʻAHU
Jeg har forsømt dig, min søn.
Jeg vidste, du ville vågne.
Hent ham.
Du har torden i blodet.
Mod smerten.
Jeg bebrejder dig ikke det, du gjorde.
Det var ikke din skyld.
Jeg så ikke den gift,
min egen søn blev forgivet med.
Han er uren.
Døden vil rense ham.
Hold op.
Nej.
Snart har jeg magten over kongeriget Hawaiʻi,
og sammen skal vi herske over det.
Skån ham.
Det er nok!
Prinsen har skånet ham,
men jeg bliver hans renselse.
Kohala er rastløs.
Kamehameha vil rådføre sig med krigsguden i morgen tidlig.
Er alt i orden?
Vulkangudinden byder høvdingene at støtte Keōua.
Maui støtter Keōua.
Vi er kun få.
Det føles, som om guderne er imod mig.
Du har gjort os stærkere, Kaʻiana.
Vi har de udenlandske våben.
Det er nok.
Keōua er kun begyndelsen.
Kahekili venter. Jeg kan fornemme, at han står på spring.
Ligesom bleghuderne.
Jeg tror på dig.
Kaʻahumanu...
...du har fundet din plads hos Kamehameha.
Og du hos din familie.
Alt er, som det skal være.
Du er kommet langt, siden vi mødte hinanden.
Det samme er du.
Er du stadig modsætningernes høvding, der ønsker fred frem for krig?
Ikke i dag.
Jeg har været for alene i min egen pinsel til at kunne se din.
Nāhi passede på dig.
Han elskede dig.
Jeg kan ikke forestille mig, hvordan du har det.
Jeg vil kæmpe.
Er alt i orden, min høvding?
Vi fører krigerne til sejr,
men jeg finder ikke velbehag
i den død, vi kommer til at sprede i dag.
Himlen vil bøje sig,
og jorden vil lytte
til den uendelige Kū.
Krigeren Kū.
Bersærken Kū.
Den retfærdige Kū.
Den uovervindelige Kū.
Til Kūkāʻilimoku.
Til alle Kūs forfaderguddomme.
Skærm os mod mørket.
Skærm os mod døden.
Skærm os mod kvaler.
Vis os vej på denne rejse.
O, Kū, fortær distrikterne,
og tag magten over hele kongeriget.
Krigsguden har talt.
Kū har rystet sine fjer.
Vi flytter straks vores hær til Den Sorte Ørken.
Lad den åndelige kamp begynde.
O, mægtige krigsgud,
giv os styrke.
Stå fast!
I fjolser er uduelige koralfisk
under den uduelige høvding Kamehameha.
Vover I at trodse vores kødædende gud...
...Māʻaikanaka?
Fjolser!
Vi er magmaens blændende hede,
der syder i jorden under os.
Kæmp, og vi fortærer alt liv,
der står på disse forhærdede sten.
Vi fortærer alt!
Slagmarken er vores dødsalter.
Vi ofrer jeres livløse kroppe...
...til de guder, vi tilbeder.
Er det Kaʻiana, der er jeres anfører?
Det usle afskum.
Han er skidt ud af Maui.
Kaʻiana er den værste af alle kujoner.
Han er flygtet til hver en afkrog af de otte have.
Hvis I kæmper på hans side, trækker han jer med sig i døden.
Her er Kaʻūs drabelige krigere,
der står last og brast med Maui og den mægtige torden.
Se på os, der bliver jeres undergang.
Hvem blandt os bliver fortæret af deres guders svaghed?
Vi kæmper med krigsguden.
Vi vil stille vores sult ved at mæske os i jer, det lave vands sølle fisk.
Se dog på den ynkelige ʻŌpūnui.
Tyk og fed af at fylde sig med de lunser, han får af sin herre, Kahekili.
Han nusser kongens testikler
i håb om at gøre sig fortjent til det næste måltid.
Han er ikke andet end Mauis forlængede arm.
Han er kommet for at pudse...
...sin konges spyd.
Hvem fra denne hær af spydpudsende mænd...
...kan få ram på mig?
Spyd.
Deres spyd er slappe og slatne.
Frygt ikke en hær af grislinger!
Du er en sot fra verden udenfor, Kaʻiana.
Du truer med at smitte os med den sygdom, du bærer.
Kom! Så skal jeg putte dig i den sorte jords vugge,
som jeg gjorde med din bror.
Keōua!
Du har ikke begreb om, hvad der venter.
Du kommer aldrig til at forstå det. Du har altid været en tåbe!
Jeg er ikke kommet for at slås.
Jeg er kommet for at befri dit kongerige for din slægt
og udviske skammen over din fødsel!
Kom med dine mænd og dine guder, så skal jeg give dem ild og sort røg
for det, du har gjort mod mig!
Keōua.
Det er tid til at dø.
For Nāhi.
Dræb dem alle sammen!
Til angreb!
Nu!
Næste deling...
Til angreb!
Spyd!
Fremad!
Keōua!
Heke!
Guderne velsigner mig...
...atter med nektaren fra lehua.
Kom an!
Kom an, Kaʻiana!
Kaʻiana.
Skån mig, Pele.
Lad mig leve!
Kaʻiana.
Keōua er død!
Kaʻiana!
Kamehameha.
Hil Kamehameha.
Hil Kamehameha!
Min konge!
Der er kommet nyt fra kongeriget Hawaiʻi.
Se tordenen i øjnene,
når du taler til mig, knægt.
Vores mænd marcherede til Den Sorte Ørken sammen med Keōua i går.
De blev nedkæmpet af Kamehamehas hær.
Kaʻiana er der.
Kaʻiana?
Ja.
Smukt.
Det er, som mine seere har forudsagt.
Jeg får Kaʻianas knogler...
...og kongerigerne bliver mine.
Se på mig, knægt.
Send bud til Maui,
og lad min flåde samles.
Hvis Kaʻiana er der,
dækker jeg havet med mine krigskanoer
og brager gennem sandet,
stenene
og bjergene i kongeriget Hawaiʻi.
Af sted.
Tekster af: Eskil Hein